dh-unibe/image-text_koenigsfelden-charters-post-1500 huggingface dataset:
Wiͤr, Alb̄r und Leupolt, bruͤder, ✳ von gotes gnaden ✳ hertzogen ze Oͤstereich, ✳ ze Steyr, ✳ ze Kernden ✳ und
​ze Krain, ✳ grafen ze Tyrol ꝫꝭ, ✳ tuͦn chunt ✳ umb die sechs und dreizzig stukch ✳ korngelts, ✳ gelegen
in dem dorffe ✳ ze Byre, ✳ die unsˀ getˀwr ✳ Chuͦnrˀ ✳ von Wolon ✳ von uns ✳ zelehen ✳ gehebt hat, ✳ daz
wiͤr die aigenschaft ✳ derselben guͤter ✳ in aller der mazze ✳ und mit allen den freyheiten, ✳ nûtzen ✳ und
rechten, ✳ alz si ✳ der vorgen̄ Chuͦnrat ✳ von Wolon ✳ herbracht, ✳ besezzen ✳ und genozzen hat, ✳ gegeben haben
lautterlich durch got, ✳ und geben mit disem brief ✳ freilich ✳ und ledichlich ✳ durch unsrˀ vordˀn ✳ und unsrˀ
selen hailes willen, ✳ den erbêren, geistlichen, ✳ unsˀn getrewn, andêchtigen, ✳ ✳ der ebtessinn ✳ und den
klosterfrowen gemeinlich ✳ des convents ✳ ze Konigesveld, Sand Chlaren ordens, ✳ in Kostentzer bistuͦm, ✳ und
allen iͤren nachkomen ✳ ewichlich, ✳ in weise ✳ und forme ✳ ainer ewigen, ✳ unwiderruͤfflichen gabe,
die man nennet ✳ undˀ den lebenden, ✳ wan si ✳ dieselben guͤter un̄ korngûlte ✳ gechoufft habent, ✳ recht
und redlich, ✳ mit unsˀm guͦten willen, ✳ von dem egēn Chuͦnrˀ ✳ von Wolon, ✳ mit urchund diz briefs, ✳
geben ze Wienn, ✳ an sand Johans abent ze sûnwenden, ✳ nach Kristes gepûrd dreutzehenhundˀt
jar, ✳ darnach in dem neun ✳ und sechzigistem jare.
dn̄s cancellarꝭ
com̄ de Schownb̄
Königsf. 350
Kgsf. 350
Staatsarchiv
AARGAU
der brief als uns des vō Wollen
guͦt ze aigen geben ist
✳ ze Bire ✳ geleg₎
xxx vj stùck korn gùllt ✳
zuͦ Byre ✳
K
D 60 a